**Erezia apusului de joi**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teoretic nu sunt un tip practic Întâi

mă scol și apoi mă trezesc eventual

în brațe cu Fata Morgana regina in

somniilor mele dintotdeauna Însă ș

tiu că moartea va fi prețul acestei

vieți Mai încerc s-o amân cu vreun

nenorocit de poem de dragoste dat

la maximum Chiar dacă tăcerea scoa

te fum și flăcări pe gură Eu mă târăsc

înainte printre fulgere și stele Făcând

schimb online doar cu iarba verde de

acasă Așa că noapte bună somnoroșilor

O viață aveți și pe aia o dormiți

cu fața la Apusul vostru cel de toate

zilele

Costel Zăgan, EREZII DE-O CLIPĂ II